Here is a page extracted from Wikipedia that may contain CSS, HTML, and a lot of unformatted text.

Title: حفنى احمد حسن
Content: حفنى أحمد حسن او الريس حفنى هو مغنى شعبى مصرى صعيدى من فرسان الموال الصعيدى كان بيغنى فى إذاعة اسكندريه المحلية من بدايه الستينات و كان ليه جمهور كبير من محبينه و قدم كتير من الأغانى.

الفنان حفنى كان متجوز من المطربه الشعبيه السكندريه "روح الفؤاد" صاحبة اغنيه (سوق بينا يا اسطى على الكورنيش) و هى بتعتبر علامه من علامات الفن البلدى الشعبى زى بدريه السيد, بنت الشاعر الشعبى حنفى البنجاوى و ابنه احمد المغنى الشعبى.

حياته 
اتولد حفنى في محافظة قنا و انتقلت أسرته للإسكندرية و استقر في عدد من المنازل في منطقة بحرى ما بين المنشية و الأنفوشى, اشتغل في مجال المعمار في بداية حياته, بدأ بتقديم العديد من الأغاني كهاوى و التقطه زكريا الحجاوى زى كتير من رواد الغنا الشعبى في مصر بس رفض يغنى من تأليف الحجاوى أو غيره و فضل أنه يغنى على طريقته الخاصة, قبل ثورة 23 يوليو بشويه انتشرت أغنياته اللى كتبها بنفسه على نمط «التربيع الصعيدى» و بلحن واحد متكرر مأخوذ من الفولكلور.

و فى فترة الخمسينيات اتفاجئ مره الصبح بواحد بيخبره بأن الرئيس جمال عبد الناصر موجود في استراحته بالإسكندرية و عاوز يشوفه و اعتبرها هزار بس فى اليوم التانى لاقى نفسه وش لوش قدام الرئيس و غنا مقطع من أغنية و اتفاجئ بأن ناصر بيبكى و قله بأن الأغنيه دى كانت ونيسه فى الفالوجا لحرب فلسطين, و أنه بيحب صوته و طلب منه أنه يسجل أغنياته على أسطوانات, و من هنا بدأت أغانيه تنتشر في كل مصر.

من اغانيه 
 فوزي وانصاف
 شفيقه ومتولى
 مواويل
 والله انا سايبك مش ندمان
 يا كداب
 انا الغربة طالت على
 الناس الأصيلة ما يميلوش
 قصة اولاد متولى
 أنا مظلوم
 ازاي تعاشر أبو وشين
 إنت غرامك شاغل بالي
 الحق عليا انا غلطان
 اخلص معايا وانا وياك
 أصفي معاك
 أنا مظلوم

مراجع 

 السيرة الذاتية من موقع موالى  

مغنيين شعبيين
مغنيين مصريين
سوهاجيين